Buk Song
Devit i Raitim Dispela Song. Em Bilong Man i Bosim Musik. Yusim Inap Long Gittith.
1BIKPELA, Yu Bikpela bilong mipela,
nem bilong Yu i nambawan tru long olgeta hap long dispela graun!
Yu bin mekim glori bilong Yu i antap tru na i winim skai.
2Na long maus bilong ol pikinini na ol liklik pikinini
Yu putim strong bilong Yu i stap
bilong semim ol birua na bilong sailensim ol man i egensim Yu.
3Taim mi lukluk antap long skai bilong Yu, long ol samting Yu bin wokim long han bilong Yu,
na mi lukim mun na ol sta Yu bin putim i stap,
4mi save tingim olsem, manmeri em i wanem samting na Yu save tingim em,
long wanem as Yu save lukautim pikinini bilong dispela graun?
5Em olsem tasol Yu bin mekim em i stap liklik bilong ol ensel
na Yu givim bikpela na gutpela nem long em.
6Yu bin mekim em i stap bos bilong olgeta samting Yu bin wokim;
Yu bin putim olgeta samting aninit long lek bilong em,
7olgeta sipsip na meme na olgeta bulmakau,
na olgeta animal i stap long bus tu,
8na olgeta pisin i flai nabaut, na olgeta fis long solwara,
na olgeta samting i save raun insait long solwara.
9BIKPELA, Yu Bikpela bilong mipela,
nem bilong Yu i nambawan tru long olgeta hap long dispela graun!
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn